**Zbor înalt**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În tain-a plâns Iubirea

La uşile închise

Chemându-şi omenirea

Către înaltul zbor..

Şi-a ridicat privirea

Spre zările deschise,

Acolo unde-i soare

Şi nu e nici un nor..

A-ngenuncheat Iubirea

Chemându-te pe nume

Ca să-ţi dea fericirea

Şi pacea ce-o doreai,

Dar ai rămas iubind

Mai mult această lume,

Mai mult legat de tine

Departe de-al Său Rai...

Şi-am înţeles Iubirea

Care s-a stins pe-o cruce

Tăcută şi senină

Între cei doi tâlhari,

Ea vrea doar Mântuirea

Să-ţi dea! Povara-ţi duce..

O, vino la Lumină..

O, vino.. ce mai stai?